VEIKA E DAU ROGOCI E NA POROKARAMU: Tukutuku me baleti Ositerelia. Na itukutuku me baleti ira na curuvanua mai Viti ka ra sa vakaitikotiko tudei e Ositerelia. Eso na itukutuku me baleti Viti kei ira na gone ni Viti era sa laki bula tu e na veivanua e vuravura.
Ena veimacawa, ni oti na kena rogoci na itukutuku vakarautaki e vale ni walesi, e dau rogoci na itukutuku ni qito, tukutuku ni lavo kei na itukutuku ni draki e Ositerelia.
E dau rogoci talega e na porokaramu na veilawa vouvou ni matanitu e Ositerelia e na tabana ni curuvanua ka okati tiko kina na veigaunisala e vakarawarawataki kina na nodra mai tauyavutaka na nodra bula na curuvanua vou. E 70 na pasede na porokaramu e dau kabuaraki kina na veika me baleti Ositerelia.
E dua na inaki ni porokaramu me rogoci kina na itukutuku buta katakata me baleta na veika e yaco tu e vuravura raraba, Ositerelia kei Viti. Dau vakarautaki na itukutuku se news, vakarautaki e na tabana ni tukutuku (newsroom) eso na itukutuku me sema kei na veika e yaco tiko (features) ka ra dau sureti eso me ra vakatarogi.
E dau rogoci talega e na veimacawa na itukutuku me kacivaki raraba vei ira na gone Viti e Ositerelia. E na so na gauna e dau dola na sala ni veitaratara e na talevoni (talk back) me kilai kina na nomuni rai e na dua na ulutaga ka digitaki.
fij_Latn fij_Latn fij_Latn fij_Latn fij_Latn